తెలుగునాట వూరూరా పౌరాణిక, చారిత్రక ప్రాశస్త్యం ఉన్న ఆలయాలు ఉన్నాయి. కాలక్రమంలో వాటి గొప్పదనం ఆ గ్రామాల పొలిమేరలకే పరిమితమైంది. అలాంటి ఆలయమే సిద్దిపేట జిల్లాలోని వరదరాజస్వామి గుడి. తెలంగాణ ముఖ్యమంత్రి కె.చంద్రశేఖరరావు ఫామ్‌హౌజ్‌ ఉన్న ఎర్రవల్లి గ్రామానికి కూతవేటు దూరంలో ఉంటుంది వరదరాజ్‌పూర్‌. ఆరున్నర శతాబ్దాల కిందట ఇక్కడ కొలువుదీరిన వరదరాజస్వామి కథ.. కంచిలో మొదలైంది.
పదమూడో శతాబ్దంలో రాయ్‌గఢ్‌కు చెందిన ఒక వ్యాపారి విష్ణు కంచి (కంచి)లో వరద రాజస్వామి విగ్రహం తయారు చేయించాడట. ఆ విగ్రహాన్ని రాయ్‌గఢ్‌లో ప్రతిష్ఠించాలని ఆయన భావించాడు. విగ్రహం వెంట తీసుకొని తన పరివారంతో సహా ఎడ్ల బళ్లు, జట్కాల్లో రాయగఢ్‌కు తిరుగు ప్రయాణం అయ్యాడు. పగలంతా ప్రయాణించేవాళ్లు. రాత్రి కాగానే ఏదో ఒక గ్రామంలో విశ్రాంతి తీసుకునేవారు. ఒక రోజు రాత్రి అలాగే ఓ గ్రామంలో విశ్రాంతి తీసుకుంటున్న వ్యాపారి కలలో వరదరాజస్వామి కనిపించాడట. తన విగ్రహాన్ని అదే గ్రామంలోనే ప్రతిష్ఠించాలని ఆదేశించాడట. ఆ కలను తేలికగా తీసుకున్న వ్యాపారి మర్నాడు విగ్రహాన్ని తీసుకెళ్లడానికి ప్రయత్నించగా.. బండి కదల్లేదట. దీంతో అదే గ్రామంలో ఆలయాన్ని నిర్మించాడట. అలా వరదరాజస్వామి కొలువుదీరడంతో ఆ గ్రామానికి వరదరాజ్‌పూర్‌ అన్న పేరు వచ్చింది. ఇక్కడి ఆలయం కంచిలోని ఆలయాన్ని పోలి ఉంటుంది. కంచిలో ఉన్నట్టే ఈ గుళ్లొనూ బంగారు బల్లి, వెండి బల్లి కనిపిస్తాయి. ఏటా వైశాఖ మాసంలో స్వామివారి జాతర వైభవంగా సాగుతుంది. ధనుర్మాసంలోనూ ప్రతి రోజూ స్వామివారికి ప్రత్యేక పూజలు నిర్వహిస్తారు. ఒకప్పుడు ఆలయ ప్రాంగణంలో విశాలమైన కోనేరు ఉండేది. పట్టించుకునేవాళ్లు కరువవ్వడంతో.. కోనేరంతా పిచ్చి మొక్కలతో నిండిపోయింది. వరదరాజ్‌పూర్‌ గజ్వెల్‌ పట్టణానికి సుమారు 18 కిలోమీటర్ల దూరంలో ఉంటుంది. ఆటోల్లో వెళ్లొచ్చు!
telugunaata vurura pouraanika, chaaritraka praasastyam unna aalayaalu unnaayi. kaalakramamlo vaati goppadanam aa gramala polimeralake parimitamaindi. alanti aalayame siddipeta jillaalooni varadarajaswamy gudi. telamgaana mukhyamantri ke.chandrasekhararao fameuje unna erravalli graamaaniki koothavetu dooramlo untundi varadarajipurshame. aarunnara sataabdaala kindata ikkada koluvudeerina varadarajaswamy katha.. kanchilo modalaindi.
padamudo sataabdamlo raayiganku chendina oka vyaapaari vishnu kanchi (kanchi)loo varada rajaswamy vigraham tayaaru cheyinchaadata. aa vigrahaanni rayigadhamlo pratishtinchaalani aayana bhaavinchaadu. vigraham venta teesukoni tana parivaaramtho sahaa edla ballu, jatkaallo rayagadheku tirugu prayaanam ayyadu. pagalanta prayaaninchevaallu. raatri kagane edho oka graamamlo vishraanti teesukunevaaru. oka roju raatri alaage oo graamamlo vishraanti teesukuntunna vyaapaari kalalo varadarajaswamy kanipinchaadata. tana vigrahaanni adhe gramamlone pratishtinchaalani aadesinchaadata. aa kalanu telikagaa teesukunna vyaapaari marnadu vigrahaanni teesukelladaaniki prayatninchagaa.. bandi kadalledata. deentho adhe graamamlo aalayaanni nirminchaadata. alaa varadarajaswamy koluvudeeradamto aa graamaaniki varadarajipurshame anna paeru vachindi. ikkadi aalayam kanchilooni aalayaanni poli untundi. kanchilo unnatte ee gullonuu bangaaru balli, vendi balli kanipistaayi. eta vaisakha maasamlo swaamivaari jaatara vaibhavangaa saagutundi. dhanurmasamlonu prati roojoo swaamivaariki pratyeka poojalu nirvahistaaru. okappudu aalaya praamganamlo visaalamaina koneru undedi. pattinchukunevallu karuvavvadamtho.. koneranta picchi mokkalatho nindipoyindi. varadarajipurshame gajwelle pattanaaniki sumaru 18 kilometerla dooramlo untundi. autollo vellochu!